A Demokratikus Koalíció továbbra sem ért egyet azzal, hogy "akik nem itt élnek életvitelszerűen (vagy nem itt éltek az elmúlt években), szavazhassanak, ne dönthessenek rólunk, mert nem viselik a döntésük következményeit" - közölte Gyurcsány Ferenc pártelnök a Facebook oldalán. Ezzel a záradékkal látták el a szombaton aláírt választási törvénytervezetet, amelyről nyolc ellenzéki párt állapodott meg. Ezt a kitételt viszont csak ők fogalmazták meg.

A szöveg nem egyértelmű, ezért megkerestük a DK szóvivőjét, Gréczy Zsoltot, pontosan kire értik ezt a kikötést. Kiderült, azokra nem, akik tartósan külföldön dolgoznak, csak azokra a határon túli, magyar állampolgársággal is rendelkezőkre, akik nem itt élnek.

Szombaton egyébként Gyurcsányra rendőrt akart hívni egy férfi, mert hazaáruló.